Alfonso Rodríguez Rodríguez

Alfonso Rodríguez Rodríguez, nado en Ourense en 1973, é un escritor e artista galego.

 Traxectoria 
Como poeta editou o seu primeiro poemario Subir ao faiado no 2004, obra que se compón dunha escolma de poemas anteriormente autoeditados polo autor en distintos fanzines. Nos seguintes anos editou outros libros tanto individuais coma colectivos. En 2014 autoeditou a obra Lúa plenur que é un compendio de obra gráfica e poética; este libro componse de dous tomos e recolle colaxes e poemas de distintas épocas. A finais do 2017 a editorial brasileira Urutau publicoulle o libro Lobotomías para flores. En xuño do 2018 editou con M Editora Independencia. Libro posteriormente reapropiado pola editora Saurobuks. En xaneiro de 2020 publicou o poemario Lingua materna, en formato dixital na web expoplanetarium. Na primavera dese mesmo ano, durante o confinamento provocado pola pandemia por coronavirus de 2020 en Galicia, recitou este poemario e subiuno  en formato vídeo-performace á canle Expoplanetarium da plataforma YouTube.

Como artista, desde o ano 2003 comparte a páxina web expoplanetariumSitio web de Expoplanetarium. con Adriana Pérez onde expón de maneira virtual pintura, vídeo, fotografía, colaxe. Obras moitas delas que teñen sido expostas en distintos lugares, sobre todo na cidade de Ourense.

Foi un dos impulsores do colectivo libertario Renderén que entre os anos 2008 e 2009 editou dous monográficos de contido político.

Desde o ano 2015 comparte un proxecto, de maneira puntual, de música e poesía (Wordsnoise) con Arpista Iniciado. Editaron unha casete e un bandcamp.

Xunto con Adriana Pérez, desde o 2014, coedita e administra Ultragráfico, web-blog de contidos artísticos, literarios e políticos. En agosto de 2021 converteuse nunha extensa revista dixital con numerosas colaboradoras e colaboradores.

Forma parte do proxecto editorial Saurobuks, tamén con Adriana Pérez, no cal editou o seu primeiro fotolibro no 2017 Instalacións e outras deformidades pseudoartísticas no territorio rurbano.

No ano 2021 novamente a editorial Urutau publica, ata o de agora, o seu último poemario, con fotografías de Adriana Pérez. Non vivo sen vivir en min.

2023 é o ano no que o autor publica de novo co proxecto editorial Saurobuks unha antoloxía visual (2001/2022) de colaxes dixitais co título de Poñerse Amoradx

Tamén realiza un programa de radio, de maneira  puntual, na radio comunitaria e libre Radio Liverdade da cidade de Ourense de poesía e música. Na marxe incorrecta do río.

 Obras 
 Poesía 
 Subir ao faiado, 2004, Positivas.
 Azúcar glass, 2009, Duen de Bux.
 Lúa plenur (Araña estupefacta no teito branco + Paper), 2014 autoedición/Saurobuks
 Lobotomías para flores, 2017, Urutau editora
 Independencia, 2018, M Editora/Saurobuks
 Lingua materna, expoplanetarium.net
 Non vivo sen vivir en min, Urutau editora

 Obras colectivas (poesía) 
 A porta verde do sétimo andar, 2007, A porta verde do sétimo andar.
 18 (dezaoito), 2011, Círculo poético aberto.
 A cidade na poesía galega do século XXI, 2012, Toxosoutos.
 Versus cianuro. Poemas contra a mina de ouro de Corcoesto, 2013, A. C. Caldeirón.
 Un xardín de medio lado, 17 poetas da urutaru na galiza antoloxía), Urutau editora, 2019

 Fotografía e obra gráfica 
 Instalacións e outras deformidades pseudoartísticas no territorio rurbano, 2017, Saurobuks
 Poñerse amoradx, 2023, Saurobuks

 Notas 

 Véxase tamén 
 Ligazóns externas 
  na Biblioteca Virtual Galega.
 minux.expoplanetarium.net en Flickr
 papercinho.tumblr.com en Tumblr
Saurobuks

Categoría:Escritores de Galicia en lingua galega
Categoría:Poetas de Galicia
Categoría:Nados en Ourense
Categoría:Nados en 1973
Categoría:Personalidades de Galicia sen imaxes